
96                                                                                                                                    DR 31.10.2016                                    

 

Jadi saya sebagai wakil rakyat dari kawasan pedalaman di Sarawak amat 
berterima kasih kepada Yang Amat Berhormat Perdana Menteri kerana dalam Bajet 2017 
ini seperti juga dalam bajet yang lepas, telah meluluskan peruntukan-peruntukan untuk 
membangunkan kawasan-kawasan luar bandar ini. Kita tahu bahawa dalam tahun yang 
akan datang ini, Kerajaan Barisan Nasional telah pun: 

(i) meluluskan peruntukan sebanyak RM1.2 bilion untuk jalan-jalan 
kampung; 

(ii) RM350 juta untuk baik pulih rumah yang usang; 

(iii) RM460 million dengan izin, untuk bekalan elektrik iaitu untuk 
10,000 buah rumah;  

(iv) RM800 juta untuk PMR dan juga RM732 juta untuk bekalan air 
ini. 

Jadi saya rasa bagi kawasan di luar bandar, khususnya di Sarawak dan Sabah ini 
dan lebih khusus lagi di kawasan Baram ini, kita sangat mengalu-alukan supaya peruntukan 
ini akan dilaksanakan pada tahun yang akan datang ini. 

Saya dengan penuh harapan Tuan Yang di-Pertua, memohon supaya peruntukan 
yang di atas, yang saya sebutkan tadi ini bukan sahaja dapat diagihkan dengan sama rata 
tetapi kita juga ingin supaya kawasan-kawasan luar bandar khususnya di Sabah dan 
Sarawak dan juga di Baram ini supaya lebih banyak lagi peruntukan untuk peruntukan-
peruntukan yang saya sebutkan tadi itu diberikan untuk kawasan Sabah dan Sarawak ini. 
Misal saya percaya untuk kawasan Baram, saya ingin mencadangkan dalam Dewan ini 
supaya bekalan air ini dapat disambungkan juga di kawasan-kawasan yang dekat di pinggir 
bandar yang ada sekarang ini. 

■1850 

Misalnya, di Pekan Beluru dan juga di pinggir Pekan Long Lama dan juga di 
pinggir pekan Marudi ini. Ini sebab pada masa ini bekalan air bersih dalam kawasan ini 
belum lagi kita adakan sampai ke hari ini. 

Di samping itu, Tuan Yang di-Pertua saya ingin mencadangkan supaya naik taraf 
jalan balak ini diteruskan di kawasan Baram ini supaya kawasan-kawasan yang tidak ada 
dalam senarai dalam tahun yang kebelakangan ini dapat diberikan peruntukan dalam tahun 
yang akan datang ini khususnya di kawasan Tinjar. Lebih-lebih lagi di kawasan hilir Tinjar 
ini. Ini adalah saya rasa kawasan-kawasan yang perlu diberikan keutamaan untuk diberikan 
peruntukan untuk menaikkan taraf jalan balak ini. 

Di samping itu, saya juga ingin mengambil kesempatan ini untuk mencadangkan 
kepada pihak kementerian supaya RES bekalan elektrik luar bandar ini dipanjangkan ke 
kawasan-kawasan yang belum ada pada hari ini. Kita mengucapkan banyak terima kasih 
kepada pihak kementerian sebab untuk tahun ini kawasan Peking dan kawasan di Baram 
Tengah telah pun disediakan dengan RES saya cadangkan supaya kemudahan ini 
dipanjangkan kepada kawasan-kawasan yang sekeliling kawasan ini sepertilah kawasan 
Long Ikang, kawasan Kuala Tutoh, dan kawasan Benawa dan kawasan Long Maro. Minta 
supaya semua ini dipertimbangkan dalam untuk pelaksanaan dalam tahun yang akan 
datang ini. 

Di samping itu, kita di kawasan Baram juga memang ada solar hibrid pada masa 
ini dan saya minta supaya solar hibrid- kemudahan solar hibrid ini di mana RES tidak dapat 
sampai ini supaya solar hibrid ini dipanjangkan ke kawasan-kawasan pedalaman misalnya 
di kawasan Long Silat, kawasan Long Jeh, kawasan Long Selaan, kawasan Long Palai, 
kawasan Tanjung Tepalit dan kawasan-kawasan di sekeliling ini sebab kawasan ini adalah 
kawasan di mana kita rasa RES mungkin susah untuk kita sampai pada masa yang 
terdekat ini. 

Tuan Yang di-Pertua, berkenan dengan pendidikan saya rasa saya punya rakan-
rakan yang lain telah banyak sebut berkenaan dengan pendidikan dan saya minta juga 
supaya perhatian yang serius juga diberi kepada sekolah-sekolah rendah yang terdapat di 
daerah Baram sebab kita di Daerah Baram ataupun kawasan Parlimen Baram terdapat 66 
buah sekolah rendah dan enam sekolah menengah ini. Saya mohon supaya pihak 
Kementerian Pendidikan dapat melihat dengan seriusnya supaya keadaan sekolah-sekolah 
ini dapat dipertingkatkan.  



Jadi saya sebagai wakil rakyat dari kawasan pedalaman di Sarawak amat berterima kasih kepada Yang Amat Berhormat Perdana Menteri kerana dalam Bajet 2017 ini seperti juga dalam bajet yang lepas, telah meluluskan peruntukan-peruntukan untuk membangunkan kawasan-kawasan luar bandar ini. Kita tahu bahawa dalam tahun yang akan datang ini, Kerajaan Barisan Nasional telah pun: (i) meluluskan peruntukan sebanyak RM1.2 bilion untuk jalan-jalan kampung; (ii) RM350 juta untuk baik pulih rumah yang usang; (iii) RM460 million dengan izin, untuk bekalan elektrik iaitu untuk 10,000 buah rumah; (iv) RM800 juta untuk PMR dan juga RM732 juta untuk bekalan air ini. Jadi saya rasa bagi kawasan di luar bandar, khususnya di Sarawak dan Sabah ini dan lebih khusus lagi di kawasan Baram ini, kita sangat mengalu-alukan supaya peruntukan ini akan dilaksanakan pada tahun yang akan datang ini. Saya dengan penuh harapan Tuan Yang di-Pertua, memohon supaya peruntukan yang di atas, yang saya sebutkan tadi ini bukan sahaja dapat diagihkan dengan sama rata tetapi kita juga ingin supaya kawasan-kawasan luar bandar khususnya di Sabah dan Sarawak dan juga di Baram ini supaya lebih banyak lagi peruntukan untuk peruntukan- peruntukan yang saya sebutkan tadi itu diberikan untuk kawasan Sabah dan Sarawak ini. Misal saya percaya untuk kawasan Baram, saya ingin mencadangkan dalam Dewan ini supaya bekalan air ini dapat disambungkan juga di kawasan-kawasan yang dekat di pinggir bandar yang ada sekarang ini. #1850. Misalnya, di Pekan Beluru dan juga di pinggir Pekan Long Lama dan juga di pinggir pekan Marudi ini. Ini sebab pada masa ini bekalan air bersih dalam kawasan ini belum lagi kita adakan sampai ke hari ini. Di samping itu, Tuan Yang di-Pertua saya ingin mencadangkan supaya naik taraf jalan balak ini diteruskan di kawasan Baram ini supaya kawasan-kawasan yang tidak ada dalam senarai dalam tahun yang kebelakangan ini dapat diberikan peruntukan dalam tahun yang akan datang ini khususnya di kawasan Tinjar. Lebih-lebih lagi di kawasan hilir Tinjar ini. Ini adalah saya rasa kawasan-kawasan yang perlu diberikan keutamaan untuk diberikan peruntukan untuk menaikkan taraf jalan balak ini. Di samping itu, saya juga ingin mengambil kesempatan ini untuk mencadangkan kepada pihak kementerian supaya RES bekalan elektrik luar bandar ini dipanjangkan ke kawasan-kawasan yang belum ada pada hari ini. Kita mengucapkan banyak terima kasih kepada pihak kementerian sebab untuk tahun ini kawasan Peking dan kawasan di Baram Tengah telah pun disediakan dengan RES saya cadangkan supaya kemudahan ini dipanjangkan kepada kawasan-kawasan yang sekeliling kawasan ini sepertilah kawasan Long Ikang, kawasan Kuala Tutoh, dan kawasan Benawa dan kawasan Long Maro. Minta supaya semua ini dipertimbangkan dalam untuk pelaksanaan dalam tahun yang akan datang ini. Di samping itu, kita di kawasan Baram juga memang ada solar hibrid pada masa ini dan saya minta supaya solar hibrid- kemudahan solar hibrid ini di mana RES tidak dapat sampai ini supaya solar hibrid ini dipanjangkan ke kawasan-kawasan pedalaman misalnya di kawasan Long Silat, kawasan Long Jeh, kawasan Long Selaan, kawasan Long Palai, kawasan Tanjung Tepalit dan kawasan-kawasan di sekeliling ini sebab kawasan ini adalah kawasan di mana kita rasa RES mungkin susah untuk kita sampai pada masa yang terdekat ini. Tuan Yang di-Pertua, berkenan dengan pendidikan saya rasa saya punya rakan- rakan yang lain telah banyak sebut berkenaan dengan pendidikan dan saya minta juga supaya perhatian yang serius juga diberi kepada sekolah-sekolah rendah yang terdapat di daerah Baram sebab kita di Daerah Baram ataupun kawasan Parlimen Baram terdapat 66 buah sekolah rendah dan enam sekolah menengah ini. Saya mohon supaya pihak Kementerian Pendidikan dapat melihat dengan seriusnya supaya keadaan sekolah-sekolah ini dapat dipertingkatkan.